VENDIM
Nr. 479, datë 3.6.2015     

PËR FINANCIMIN E URDHRIT TË STOMATOLOGUT TË REPUBLIKËS SË SHQIPËRISË PËR NJË PERIUDHË NJËVJEÇARE

Në mbështetje të nenit 100 të Kushtetutës, të nenit 5, të ligjit nr. 160/2014,  “Për buxhetin e vitit 2015”, dhe të nenit 19, të ligjit nr. 127/2014, “Për Urdhrin e Stomatologut në Republikën e Shqipërisë”, me propozimin e ministrit të Shëndetësisë, Këshilli i Ministrave

VENDOSI:

1. Financimin e Urdhrit të Stomatologut të Republikës së Shqipërisë për një periudhë një-vjeçare, në masën 10 000 000 (dhjetë milionë) lekë. 
2. Ky fond të përballohet nga buxheti i vitit 2015, miratuar për Ministrinë e Shëndetësisë për programin “Shëndeti publik”. 

3. Ngarkohen Ministria e Shëndetësisë dhe Ministria e Financave për zbatimin e këtij vendimi.
Ky vendim hyn në fuqi pas botimit në Fletoren Zyrtare.

